Diari Oficial de la Generalitat Valenciana


Sumari del DOGV 8689, del 02-12-2019 (2019/9287)

Notificació de la sentència dictada en el procediment ordinari 416/2017.
------------------------------------------------------------------------

### Dades del document

Número de DOGV
:   8689

Data del DOGV
:   02-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9287


Organisme emissor
:   Jutjat de Primera Instància i Instrucció Número 6 de Llíria

Tipus de document
:   Edicte

Notificació de la sentència dictada en el procediment ordinari 416/2017. [2019/9287]  
De: CaixaBank, SA.  
Procuradora: Elena Medina Cuadros.  
Contra: Adrián Ferrer Gasent i Ana María Torres Sanchis.  
Procuradora: María Ramírez Vázquez.   
En aquest procediment de judici ordinari, seguit a instàncies de CaixaBank, SA, contra Adrián Ferrer Gasent i Ana María Torres Sanchis, s'ha dictat sentència, en els antecedents i en la part dispositiva de la qual literalment diu el següent:  
  
«Sentència número 94/2019  
Jutgessa que la dicta: María José Peiró Aspurz.  
Lloc: Llíria (València).  
Data: 10 d'abril de 2019.  
  
Part demandant: CaixaBank, SA.  
Advocat: Klaus Maziul.  
Procuradora: Elena Medina Cuadros.  
  
Part demandada: Ana María Torres Sanchis.   
Advocada: María Vicenta Martí Ramírez.  
Procuradora: María Ramírez Vázquez.   
  
Dispositiva  
Estime íntegrament la demanda interposada per CaixaBank, SA, contra Adrián Ferrer Gasent i Ana María Torres Sanchis, declare el venciment anticipat de la total obligació de pagament del contracte de préstec hipotecari subscrit per les parts mitjançant una escriptura autoritzada pel notari de València Salvador García Guardiola, el 22 de maig de 2012, amb el número 671 del seu protocol, i la seua renovació posterior, i condemne la part demandada al pagament de la quantitat de quaranta-dos mil huit-cents quaranta-set euros i vint-i-un cèntims d'euro (42.847,21 ?), a què ascendeix el deute a data 22 de març de 2017, així com dels interessos moratoris que es produïsquen des de la interpel·lació judicial, al tipus legal dels diners; i des de la sentència, al tipus de l'interés legal dels diners més dos punts, i fins a fer el pagament complet de les quantitats degudes. I condemne els demandats al pagament de les costes processals.  
  
Notifiqueu aquesta resolució a les parts en els termes acordats i advertiu-los que en contra d'aquesta es pot interposar un recurs d'apel·lació davant d'aquest jutjat, en el termini de 20 dies comptats des de l'endemà de la notificació, i en el qual han d'exposar-se les al·legacions en què es base la impugnació, a més de mencionar la resolució apel·lada i els pronunciaments que impugnen. De conformitat amb el que recull la disposició addicional 15 de la Llei orgànica del poder judicial, introduïda per la Llei orgànica 1/2009, de 3 de novembre, per a recórrer, la part recurrent ha de constituir un depòsit per import de 50 ?, que es consignarà en el compte de consignacions d'aquest jutjat, sense que puga considerar-se preparat el recurs si el depòsit no estiguera constituït. Estan exempts de constituir el depòsit: el Ministeri Fiscal, l'Estat, les comunitats autònomes, les entitats locals i els organismes autònoms dependents de tots aquests.  
Així, aquesta és la meua sentència, de la qual s'ha de portar un testimoniatge a les actuacions que l'han motivada i ha de quedar l'original en el llibre de sentències, que pronuncie, mane i signe.»  
  
I, atés que el demandat, Adrián Ferrer Gasent, es troba en parador ignorat, expedisc aquest edicte perquè li valga de notificació de forma deguda.  
  
Llíria, 13 de setembre de 2019.- La lletrada de l'Administració de justícia: María José Peiró Aspurz.